

TELEFONIA E LËVIZSHME, PESHA NË EKONOMI DHE NË BUXHET

**Mbi peshën dhe kontributin fiskal tësektorit të telefonisë së lëvizshme për vitet 2005-2010**

14/02/2012

**AL-TAX**

[**www.al-tax.org**](http://www.al-tax.org)

**altax@consultant.com**

**Tirane, Shqiperi**

The **AL-Tax** works to increase public and governmental understanding of issues related to the fairness of Albanian's economic-fiscal and social system and the stability and adequacy of state and local public services.

The primary purpose is to promote education in taxation, help and assist them with the proper expertise and protect from abusive actions from public administration. One of our key aims is to achieve a more efficient and less complex tax system for all. Our comments and recommendations on tax issues are made solely in order to achieve this aim; we are an entirely apolitical organisation.

**Mbi peshën dhe kontributin fiskal të**

**sektorit të telefonisë së lëvizshme për vitet 2005-2010**

**Baza ligjore**

Ligji Nr.9918, date 19.05.2008 “Per komunikimet elektronike ne RSH”, si dhe nje numer udhezimesh, rregulloresh dhe vendimesh per operatore te vecante.

Ligji me lart ka shfuqizuar edhe Ligjin Nr. 8618 datë 14.06.2000, i cili kishte si organ rregullator Entin Rregullator te Telekomunikacionit (ERT).

**Te pergjithshme**

Ne vend operojne 20 operatore qe kryejne aktivitet ne telekomunikacion ne linje fikse dhe 4 operatore qe kryejne aktivitet ne fushen e telekomunikacionit ne sherbimet e telefonise se levizshme.

Organi administrativ, i cili mbikëqyr kuadrin rregullator, të përcaktuar nga ky ligj, nga ligji për shërbimin postar, si dhe nga politikat e zhvillimit të fushës së komunikimeve elektronike dhe shërbimeve postare eshte Autoriteti i Komunikimeve Elektronike dhe Postare (AKEP).

**Të dhëna mbi tregun e telefonisë fikse dhe të lëvizshme**

*Telefonia fikse*

Albtelecom Sh.a. është operatori publik më i madh që operon në fushën e shërbimeve të telekomunikacionit me rrjet fiks në Shqipëri. Albtelecom sh.a ofron shërbime telefonike lokale, kombëtare dhe ndërkombëtare për abonentët e rrjetit të tij dhe në të njëjtën kohë mbështet dhe ndërlidh operatorë të tjerë të telekomunikacionit në Shqipëri. Aktiviteti kryesor është i përqendruar në shitjen e shërbimeve të telekomunikacionit, duke ofruar linja të dedikuara dhe kapacitete transmetimi, shërbime interneti, shërbim me kartë, sikurse ofron interkonieksion tek të gjithë operatorët e telekomunikacionit që operojnë në Shqipëri.

Përveç kësaj kompanie operojnë edhe operatorë të ndryshëm ruralë. Në vitin 2001 u futën në treg disa operatorë kryesisht nëpër zonat rurale (fshatra) me një numër jo të konsiderueshëm abonentësh nga 500-1000 dhe aktualisht sot numërohen rrethe 20 të tillë. Në qytete mbetet Albtelecom sh.a, si i vetmi operator.

Albtelecom ka mbi 240,000 mijë abonentë, nga të cilët më shumë se gjysma në qytetin e Tiranës. Qytetet e mëdha mbeten problem për sa i përket kapaciteteve që ofron Albtelecom kryesisht në rrjetin që lidh centralet me abonentët, kurse në qytetet e vogla problemi është i kundërt, ka kapacitete por nuk ka kërkesa. Duke qenë se kërkesat janë të shumta dhe ekziston problemi i rrjetit dhe moduleve të abonentëve në centrale (s’ka kapacitete) kryesisht punonjësit e rangut të dytë (teknikët) abuzojnë duke ofruar linja me çmim të tjetërsuar.

*Telefonia e lëvizshme*

Gjatë vitit 2010, rritje më të madhe duket se ka pasur Eagle Mobile sh.a me 37% ndërsa A.M.C. sh.a me 6%, ndërkohë që numri i përdoruesve të Vodafone është rritur në masë shumë të vogël. Gjatë vitit 2010 thirrjet dalëse të përdoruesve celularë janë rritur në masë të konsiderueshme me 85% në krahasim me vitin 2009, ndërsa terminimi i thirrjeve hyrëse nga rrjetet e tjera dhe numri i SMS ka shënuar rënie të vogla. Thirrjet brenda rrjetit përbëjnë pjesën më të madhe të thirrjeve dalëse duke arritur në mbi 90% në vitin 2010 (rritje të konsiderueshme nga vitet e mëparshme) ndërsa thirrjet hyrëse ndërkombëtare përbëjnë mbi 70% të thirrjeve hyrëse nga rrjete të tjera, peshë e cila nuk ka ndryshime të ndjeshme në vite. Pjesët e tregut të operatorëve celularë kanë vazhduar të ndryshojnë, ku kryesisht ka pasur reduktim të pjesëve të tregut të A.M.C. sh.a dhe Vodafone Albania sh.a dhe rritje të pjesëve të tregut të Eagle Mobile sh.a.

Në fund të vitit 2010, Eagle Mobile sh.a ka arritur të administrojë 18% të pjesës së tregut për përdorues (total), ku 27% për përdorues me kontratë dhe 9% për thirrje dalëse dhe SMS. Plus Communication sh.a, si operator i ri ka arritur të administrojë 1% pjesë tregut në numër përdoruesish në rreth 1 muaj aktivitet (fundi i muajit nëntor deri në fundin e vitit). Në sektorin e telefonisë celulare janë lëshuar katër autorizime individuale për shërbimet celulare me standardin GSM (më parë licensa): A.M.C. sh.a, Vodafone Albania, sh.a, Eagle Mobile, sh.a, Plus Communication sh.a. (më pare Mobile 4 Al sh.a) dhe një autorizim për shërbime celulare me standardin UMTS (3G) 2 për Vodafone Albania sh.a.

* Operatori *A.M.C. sh.a* është licensuar si operator publik kombëtar i telefonisë celulare në vitin 1996 dhe ka funksionuar si kompani shtetërore deri në Shtator të vitit 2000, kur u krye privatizimi i 85 për qind të aksioneve, pjesë e cila u ble nga Cosmote Group, operatori celular në Greqi, e cila është vetë pjesë e grupit OTE, operatorit të telefonisë fikse në Greqi.
* Operatori *Vodafone Albania sh.a* është licencuar si operatori i dytë kombëtar i shërbimit celular GSM në Shqipëri më 9 Qershor 2001.
* Operatori *Eagle Mobile sh.a* është licencuar si operatori i tretë kombëtar i shërbimit celular GSM në Shqipëri më 1 Mars 2004. Licenca i është dhënë Albtelecom sh.a, si pjesë e paketës së privatizimit të kësaj kompanie, proces i cili përfundoi në vitin 2007.
* Operatori Plus Communication (më pare Mobile 4 Al) është operatori i katërt celular GSM, të cilit i akordua autorizimi individual nga AKEP më datë 26.06.2009.

**Shërbimet e internetit**

Sipas INSTAT, vetëm 33,7 për qind familjeve që kanë një linjë telefoni fiks, disponojnë edhe lidhje të internetit në banesë kryesisht kjo në qytetet kryesore.

Sipas kompanive që afrojnë shërbimin e internetit vihet re në këto vitet e fundit një interesim më i madh nga qytetarët për të marrë shërbimin e internetit dhe kjo ka sjellë rritje konstante dhe të vazhdueshme të abonentëve. Por, ndër abonentët që marrin shërbimet e internetit janë kryesisht kompanitë private, bankat, firmat e ndryshme, institucionet shtetërore, shkollat dhe universitetet, organizatat joqeveritare si dhe ato të huaja. Kryesisht në shtëpi përdoret lidhja me Dial Up dhe vetëm nga institucionet dhe kompanitë private në qytetet kryesore përdoret lidhja *broadband*.

*Albaniaonline*Albaniaonline SP është kompania e parë që ofroi shërbimit e internetit me çmime shumë të larta saqë vetëm një numër i kufizuar mund të përballonte çmimet e ofruara. Kjo kompani operon kryesisht në Tiranë me linja ISDN, ASDL dhe fibra optike kurse në qytetet e tjera me shërbim Dial Up. AOL për shërbimin e internetit me lidhje broadband për setup fee ka tarifën 500 euro, me abonim mujor 199 euro dhe shpejtësia e ofruar është 128 kb/sec.
AOL-ja ka nënshkruar një marrëveshje me Albtelecomin për shërbimin me kartë të parapaguar me numeracion 0801XXXX dhe nuk vepron. Dy numra telefoni të AOL-se, 251644 dhe 251660, punojnë 24 orë në 24 orë dhe regjistrohet trafik lokal hyrës me tarifa tepër të ulëta, ndërkohe që trafiku i tyre de facto është ndërkombëtar. Trafiku i tjetërsuar nga AOL-ja në kombëtar, në bashkëpunim me këta 5-6 operatorëve rurale, ndaj Albtelecomit dhe të gjithë operatorëve të tjerë rurale, është barazuar në trafikun kombëtar dhe rajonal që bën Albtelecomi me 240 mijë pajtimtarë, në nivelin rreth 3 milion minuta në muaj. Për rrjedhojë, trafiku ndërkombëtar hyrës në Albtelecom është përgjysmuar (nga rreth 6 ne 3 milion minuta në muaj).

*Abissnet*Abissnet është një ISP jo virtuale dhe ofron një bandwidth me shpejtësi të madhe. Kjo kompani po aplikon shërbimin Wireless Broadband të Internetit për publikun e gjërë në zonat urbane dhe ato të largëta ku instalimi i internetit me rrjete kabllore është i pamundur dhe me kosto shumë të lartë. Çmimet e kësaj kompanie dallojnë nga 100 deri 200 euro në muaj dhe nga 1 Janari ka filluar projektin “Internet për Edukim” duke ofruar internet falas për të gjitha shkollat e mesme publike që kanë laborator kompjuterësh.
Kompani të tjera që ofrojnë shërbimin internet në Shqipëri janë: Albania Business Communication (AbCom), ADANet, Inter Alb, etj, duke shfrytëzuar teknologjitë të ndryshme si ato kabllore dhe Dial Up.

Aktualisht shërbimi i internetit në të gjithë territorin ofrohet nga Albtelecom me anë të Dial Up me një çmim rreth 0,5 euro ora por shpejtësia lë mjaft të dëshiruar. Albtelecom mbetet alternative më e mirë për qytetarët (vetëm në Tiranë) për sa i përket çmimit në treg me 50 euro në muaj për 256 kb/sec abonim, çmim i cili ka tendencë të ulet në vitin e ardhshëm. 50 euro është më mirë se 100 euro apo 200(shumica e qendrave të internetit në Tiranë kanë ndryshuar ISP duke kaluar tek Albtelecom për shkak të çmimit, dhe çmimi më i pranueshëm do të ishte 20 euro gjë që synohet vitin e ardhshëm nga Albtelecom.

**Te dhena treguesit financiare dhe fiskale per telefoninë fikse dhe të lëvizshme, 2005-2010**

Me poshte ne tabela paraqiten sipas viteve, te dhenat e qarkullimit si dhe peshes ne prodhimin e brendshem bruto te telefonise se levizshme per periudhen 2005-2010.





**Konkluzione**

Nga pesha qe zene ne raport me prodhimin e brendshëm bruto sektori i telefonisë së lëvizshme zë një peshë prej 5.5% në ekonominë e vendit.

Ndërsa pesha në ekonomi është 5.5%, mund të thuhet se pesha e kontributit fiskal në raport me ekonominë për sa i përket tre tatimeve kryesore është 3.7 pikë përqind më e vogël.

Pesha më e lartë e kontributit fiskal në buxhetin e vendit është në harkun kohor 2007-2008 dhe në periudhën 2009-2010 ka një rënie. E njëta situatë me luhatje të një tendence oshilative ndodh me peshën e qarkullimit në PBB.

Kështu, pesha e qarkullimit të operatorëve të telefonisë së lëvizshme edhe pse kemi një ndërhyrje me shtim operatorësh në 2007 dhe 2009 mund të shikohet se ndikimi në peshën e sektorit nuk ka patur rritje të tij në vitin hyrës të operatorit apo në vitin më pas. Kjo shpjegohet si me një rritje tregu në vlerë të kufizuar në raport me shtimin e numrit të përdoruesve.

Edhe pse xhiroja ka mbetur në nivele të rritura apo të paktën jo në rënie, ajo që rezulton në pamje të parë është norma e fitimit që shënon një tendencë të stabilizuar në vlerë.

Kjo tregon se norma e fitimit të sektorit ka një ndikim të pakët nga tendenca e rritjes së xhiros, për shkak ndoshta të rritjes së shpenzimeve për njësi qarkullimi.

Tirane, Shkurt 2012